28/09/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021/37526. Aprobación das bases para a selección de expositores que se poden acoller ao financiamento dun stand no CULTURGAL 2021, dirixidas a entidades culturais sen ánimo de lucro e a empresas do sector cultural

Por resolución do presidente da Deputación núm.37526, do 24 de setembro de 2021, aprobáronse as Bases para a selección de expositores que se poden acoller ao financiamento dun stand no CULTURGAL 2021, dirixidas a entidades culturais sen ánimo de lucro e a empresas do sector cultural, que se transcriben deseguido: BASES PARA A SELECCIÓN DE EXPOSITORES QUE SE PODEN ACOLLER AO FINANCIAMENTO DUN STAND NO CULTURGAL 2021, DIRIXIDAS A ENTIDADES CULTURAIS SEN ÁNIMO DE LUCRO E A EMPRESAS DO SECTOR CULTURAL 1.–Obxecto. A Deputación da Coruña, a través da área de Cultura, regula mediante o presente documento a convocatoria pública dirixida a entidades culturais sen ánimo de lucro e a empresas do sector cultural con domicilio fiscal na provincia da Coruña, que estean interesadas en asistir á Feira das industrias culturais de Galicia CULTURGAL 2021 que terá lugar no Pazo da Cultura de Pontevedra, os días 26, 27 e 28 de novembro de 2021. Co obxecto de colaborar co sector cultural da provincia, a Deputación da Coruña dispón de 14 stands de 6m² e un prezo de 350,00€, que cederá de xeito gratuíto ás entidades culturais sen ánimo de lucro e a empresas do sector cultural que resulten seleccionadas a través desta convocatoria.2.–Prazo. O prazo de presentación de solicitudes iniciarase a partir do día seguinte ao da publicación das presentes bases no BOP da Coruña, e finalizará ás 14.00 horas do día 13 de outubro de 2021.3.–Solicitude e documentación. As entidades ou empresas interesadas en participar nesta convocatoria deberán entregar no rexistro da Deputación Provincial da Coruña, Avda. Porto da Coruña, 2, 15003 A Coruña, ou ben a través da sede electrónica da nosa web: www.dacoruna. gal, a seguinte documentación:  Solicitude de participación na presente convocatoria (anexo).  Estatutos da entidade ou escritura de constitución da empresa inscritos no rexistro público que corresponda.  Fotocopia do documento de identificación fiscal da entidade ou empresa.  Memoria das actividades da entidade ou empresa nos anos 2020 e 2021, con indicación ao sector cultural ao que se adica. Nesta memoria describiranse os proxectos que realiza e si é o caso os premios e recoñecementos acadados no seu ámbito de actividade.  Certificación do número de persoas que traballan na entidade ou empresa, indicando para cada unha delas: denominación do posto de traballo, xornada e antigüidade.  Breve descrición do stand e o que se pretende divulgar ou difundir nos dias de celebración do CULTURGAL.  No seu caso, certificación de participación na Feira en anos anteriores, que deberá ser expedido polo CULTURGAL 4.–Condicións e obrigas.4.1.–As entidades sen ánimo de lucro ou empresas seleccionadas terán os servizos básicos que o CULTURGAL dispoña para todos os stands da feira, que como mínimo serán:  Inclusión na web e no catálogo de expositores do CULTURGAL 2021.  Seguro de responsabilidade civil obrigatorio.  Servizo xeral de limpeza do stand.  Acceso wifi durante os días de apertura ao público.  Servizo de vixilancia xeral do recinto expositivo.  Toma de corrente.  Iluminación individual.  Displayer co nome da entidade.4.2.–Os días de celebración do CULTURGAL serán o 26, 27 e 28 de novembro de 2021.4.3.–Os expositores aos que se lles adxudique un stand poderán contratar a maiores melloras no stand (mobiliario, maior espazo) para o que deberán dirixirse directamente á Asociación Culturgal, organizadora da Feira. En ningún caso a Deputación aboará gasto algún derivado das posibles melloras que realicen os expositores.4.4.–A ubicación dos postos será coordinada pola propia entidade organizadora do evento, no momento da inscrición dos diferentes expositores e de acordo aos criterios que estableza o propio CULTURGAL.4.5.–Os expositores seleccionados deberán colocar en lugar visible o logotipo da Deputación Provincial da Coruña no formato que se lles proporcionará no momento da resolución das axudas.4.6.–Os expositores seleccionados deberán utilizar no conxunto de soportes informativos e de difusión das súas actividades (folletos, carteis, cuñas de audio, programas de man, etc.) a lingua galega, sen que iso exclúa a posibilidade de utilizaren tamén outras linguas.4.7.–As adxudicacións serán persoais e intransferibles. O incumprimento dalgunha das obrigas conlevará o pago total do aluger do stand por parte do expositor.5.–Resolución. A adxudicación dos expositores é competencia da área de Cultura da Deputación da Coruña, publicando a resolución coas entidades ou empresas seleccionadas na súa páxina web www.dacoruna. gal. A selección das solicitudes farase conforme os criterios seguintes:  Traxectoria da entidade sen ánimo de lucro ou empresa. Ata 3 puntos.  Número de persoas traballadoras contratadas. Ata 3 puntos.  Proxectos innovadores. Ata 2 puntos.  Premios e recoñecementos acadados pola entidade ou empresa no seu ámbito de actividade. Ata 2 puntos. A presentación e sinatura da solicitude implica o coñecemento e aceptación íntegra das presentes bases. A Coruña, 24 de setembro de 2021. O presidente O secretario Valentín González Formoso José Luis Almau Supervía